Hy het dit gemasseer en ek moet eerlik skryf dat ek dink dat ek ‘n sissie is. Dit was baie, baie seer. Ek het my romp en bloes sopnat gesweet op die leer van die tafelblad. Weens die pandemie gebruik hulle nie meer handdoeke nie. Toe ek dink dat ek glad nie meer gaan kan uithou nie en regtig sommer net gaan huil, vra hy of hy naalde kan indruk.
Ek het maar geja en hy het gesê dit gaan so bietjie seer wees. Wel, dit was baie minder seer as wat die massering van my nek was. Gelukkig het dit, soos hy voorspel het, sommer baie lank gehou. My nek is steeds eksie-perfeksie.
Ek wou x-strale van die hand laat neem, maar my ma het gesê sy het dit ook. Dit kan net met sonar gesien word. En toe besluit ek in daardie geval is my fisioterapeut dokter die aangewese persoon. Hy kan my vir ‘n sonar verwys, maar ook kyk of daar fout is.
Hy het gesê dit gaan seer wees, is van die seerste inspuitings wat mens kry. Ek het gewik en weeg en toe besluit dat ons maar kan aangaan. Hy het gesê dat hy bietjie verdowing kan insit en ek het gedink dit is goeie idee.
Toe sit hy langs my op die bed, hou my hand styf vas en vra of ek gaan kyk? Dalk moet ek liewe wegkyk.
Hy vra of ek sleg voel en ek sê eers nee, want manlief sit in die kar en ek het rukkie vir die afspraak gewag.
Ek het egter slegter gevoel en toe vlieg hy op en sê ek moet net eers op die bed lê. Ek was so wit soos ‘n spook.
Volgens my ma is die siekte se oorsprong Frans, die dokter en Wilipedia sê dit is Noorweegs. Hy vra, nadat ek flou gevoel het, of ek van die Vikings afstam. Ek kon net lag, Wiekie die Viking sou darem vreeslik verontwaardig wees oor sy Viking vrou wat flou word as sy seerkry …
Ek het so stupid gevoel. Hy het die naald in my hand gedraai en toe is daar bloed. Ek dink dit is die bloed se skuld. Ek word ook na aan omkap as ek bloed skenk en my bloed sien uitloop. Sterkte, dit is baie seer.
Oeee. Slegte ervarings. Hoop daar kan iets vir die hand gedoen word, wat vir altyd sal help. Jammer vir jou. ❤
Dankie San, blykbaar word dit uitgesny wanneer dit groot is. Ek verstaan nie die logika nie, maar dit is soos dit is. My hand se seer is na die paar weke darem minder. Dit help baie.
Sjoe, Zoom ouerbergaderings. Dit klink sowaar scary vir my. Jy meot vertel hoe dit gegaan het, ek is baie nuuskierig. Ek kan nie glo ons is steeds by aanlyn onderwys nie.